Mis on kromoteraapia
Kromoteraapiaks nimetatakse ravimist valguse ja värvide abil. Põhimõte on selles, et valgus, mis kujutab endast erineva pikkusega elektromagnetlaineid (just pikkusest sõltub värv), tungib kudedesse ja kannab endaga teatud energiat. Kusjuures iga värv kiirgab erinevalt, mistõttu eri värvid mõjutavad inimest erineval moel.
Tänapäeval on kindlaks tehtud, et monokromaatiline valgus mõjutab organismi elulisi näitajaid: vererõhku, pulssi, hingamist.
VipLine spetsialistid lõid monokromaatilise valguse allika CLARA, millel on ainulaadne erineva küllastusastmega värvide palett.
VipLine CLARA on efektiivne süsteem võitlemaks epidermise, derma ja lihaskoe vananemisega. Kromoteraapia on tõhus järgmiste seisundite raviks:•
- naha veetustumine
- nahka on kogunenud toksiinid
- rasune nahk, kuiv nahk, vistrikuline nahk, ketendav nahk, tuhm nahk
- lõtv nahk, ebaelastne nahk
- pakatised nahas
- akne ja furunkulid nahal
- seisundid, mis on põhjustatud rasunäärmete suurenenud sekretsioonist
- sügavad kortsud, miimilised kortsud
Värvide mõju inimesele
Punane. Stimuleerib närvisüsteemi, parandab vereringet, vabastab adrenaliini, kasulik aneemia ja hüpotoonia puhul. Ei soovitata kasutada hüpertoonia, verejooksude ja põletikuliste protsesside puhul. Vastunäidustatud on punane ka äkilise iseloomuga inimestele.
Оranž. Тоniseerib, laeb energiaga, parandab seedimist, mõjub soodsalt vereringesüsteemile, on kasulik krampide puhul. Praktiliselt ei oma vastunäidustusi, kuid nagu teisigi värve, tuleb kasutada mõõdukalt.
Kollane. Mõjub soodsalt närvi- ja seedeelundkonnale, aitab kontsentreeruda, stimuleerib ajutegevust, parandab mälu. Ei soovitata kasutada unetuse ja raskete maohaiguste puhul.
Roheline. Rahustab, lõdvestab, aitab närvisüsteemi haiguste puhul, parandab nägemist, alandab vererõhku, avaldab soodsat mõju südame-veresoonkonnale. Praktiliselt ei oma vastunäidustusi, kuid tugeva rahustava toime tõttu ei soovitata kasutada rohelist värvi siis, kui teilt nõutakse keskendumist või kiiret reageerimist.
Helesinine. Rahustab, alandab vererõhku, aitab unetuse puhul, omab antiseptilist toimet. Ei soovitata kasutada hüpotoonia puhul.
Sinine. Mõjub soodsalt närvisüsteemile, omab põletikuvastast toimet, aitab verejooksude ja reuma puhul. Ei soovitata kasutada depressiooni ja rusutud meeleolu korral. Tugeva mõju tõttu endokriinsüsteemile tuleb sinist värvi kasutada erilise ettevaatlikkusega.
Lilla. Mõjub soodsalt psüühilisele seisundile, alandab vererõhku, avaldab soodsat mõju südamele ja kopsudele, stimuleerib loovat mõtlemist. Ei soovitata kasutada alkoholismi ja raskete psüühiliste haiguste puhul.